b"\n_START_ARTICLE_\nAntonio Lara Z\xc3\xa1rate\n_START_SECTION_\nBiografia\n_START_PARAGRAPH_\nNomenat governador civil de Tenerife de forma provisional en proclamar-se la II Rep\xc3\xbablica, a les eleccions de 1931 va resultar elegit diputat a Corts per la circumscripci\xc3\xb3 de Santa Cruz de Tenerife a les quals es va presentar en el si del Partit Republic\xc3\xa0 Radical._NEWLINE_Va ser Ministre d'Hisenda als successius governs que, entre el 12 de setembre de 1933 i el 3 de mar\xc3\xa7 de 1934, va presidir Alejandro Lerroux._NEWLINE_Despr\xc3\xa9s de l'escissi\xc3\xb3 protagonitzada Diego Mart\xc3\xadnez Barrio en el si del Partit Republic\xc3\xa0 Radical i que va suposar la fundaci\xc3\xb3 d'Uni\xc3\xb3 Republicana, Antonio Lara va passar a formar part d'aquest nou partit pol\xc3\xadtic i en el seu si participaria en les eleccions de 1936 en les quals fou elegit diputat per la circumscripci\xc3\xb3 de Sevilla. En aquesta nova etapa va ser ministre de Just\xc3\xadcia als governs que, entre el 19 de febrer i el 13 de maig de 1936 van presidir tant Mart\xc3\xadnez Barrio com Augusto Barcia Trelles. Finalment ocuparia, per un sol dia, la cartera d'Obres P\xc3\xbabliques el 19 de juliol de 1936 en el conegut com a \xe2\x80\x9cgovern de conciliaci\xc3\xb3\xe2\x80\x9d que presidiria Mart\xc3\xadnez Barrio._NEWLINE_En acabar la Guerra Civil s'exiliaria a M\xc3\xa8xic, on va morir el 1956."